Abdul Razak Abdul Hamid

Abdul Razak Abdul Hamid (7 Julai 1925 - 18 Julai 2013) ialah seorang ahli akademik Malaysia dan profesor bahasa Jepun; beliau satu-satunya warga Tanah Melayu yang terselamat berikutan pengeboman atom Hiroshima pada 6 Ogos 1945. Beliau diberi jolokan  oleh rakan-rakan dan pelajar sepengajian universitinya. 

 Biografi 
Abdul Razak dilahirkan pada 7 Julai 1925, di Pulau Pinang, Tanah Melayu. Pada tahun 1943 semasa Tanah Melayu diduduki pihak Jepun , Abdul Razak bersama-sama dengan dua pelajar senegeri yang lain dipilih belajar di Jepun untuk memperoleh ijazah pendidikan. Abdul Razak menghabiskan satu tahun di Institut Pelajar Antarabangsa di Tokyo bermula pada tahun 1943.

Beliau kemudian dipindahkan ke Universiti Hiroshima-Bunn di Hiroshima, dan merancang untuk belajar selama empat tahun di sana. Beliau sekelas dengan Yura Halim dari Brunei; mereka berdua serta Hasan Rahaya dari Hindia Timur merupakan warga Nusantara saksi pengeboman atom di Hiroshima yang terselamat dalam kejadian hebat itu pada 6 Ogos 1945.

 Kematian 
Abdul Razak meninggal dunia di Hospital Kuala Lumpur, pada 18 Julai 2013, pada usia 88 tahun. Abdul Razak, yang tinggal di Taman Kamariah, Gombak, Selangor, meninggalkan tiga anaknya, termasuk bekas Naib Canselor Universiti Sains Malaysia, Profesor Tan Sri Dato' Dzulkifli Abdul Razak. Beliau dikebumikan di Tanah Perkuburan Islam di Taman Ibukota di Setapak, Kuala Lumpur.

 Penampilan 
Abdul Razak dan salah seorang pelajar universitinya, Othman Puteh, menulis buku berjudul Debu Hiroshima, berdasarkan peringatan Abdul Razak tentang pengeboman dan maklumat yang dikumpulkannya di Hiroshima sejak tahun 1940-an. Debu Hiroshima telah diterbitkan oleh Dewan Bahasa dan Pustaka pada tahun 1987. Abdul Razak juga ditemuramah untuk dokumentari NHK mengenai mangsa terselamat Hiroshima, Japan In My Mind (Heart), yang pertama kali disiarkan di Jepun pada 6 Ogos 1988. 

 Rujukan 

Kategori:Kematian 2013
Kategori:Kelahiran 1925
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Selangor
Kategori:Ahli akademik Malaysia